ROMÂNIA

JUDEŢUL SATU MARE

CONSILIUL JUDEŢEAN

**Proiect de hotărâre nr. \_\_\_\_\_\_\_ din data \_\_\_\_\_\_\_\_\_\_\_**

**privind asocierea Județului Satu Mare cu unitățile administrativ-teritoriale din județul Satu Mare în cadrul ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**

Consiliul Judeţean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_ al preşedintelui Consiliului Judeţean Satu Mare, anexată prezentului proiect de hotărâre,

având în vedere Dovada disponibilității denumirii nr. 210049/13.11.2023, eliberată de Ministerul Justiției, Serviciul Relații cu Publicul;

ținând cont de prevederile O.G. nr.26/2000 cu privire la asociaţii şi fundaţii, cu modificările şi completările ulterioare,

în conformitate cu prevederile art. 1, art. 2 lit. a), art. 10 alin. (1), (2), (3), (8) şi (9) din Legea nr. 51/2006 a serviciilor comunitare de utilităţi publice, cu modificările şi completările ulterioare și prevederile art. 6 alin. (1) lit. d) din Legea nr.101/2006 a serviciului de salubrizare a localităţilor, cu modificările şi completările ulterioare;

luând în considerare prevederile art. 1 alin. (1) lit. j) din O.U.G. nr. 90/2023 pentru aprobarea unor măsuri de reducere a cheltuielilor bugetare pe anul 2023 în vederea încadrării în ținta de deficit bugetar asumată prin Programul de convergență, precum și pentru modificarea și completarea unor acte normative;

în temeiul prevederilor art. 5 lit.i), art.89 alin.(1) și alin.(2), art.90 alin.(1), art.91, art.92 alin.(1) și alin.(2) lit.c) , art.173 alin.(1) lit. d) coroborate cu cele ale alin.(5) lit.m) și alin.(1) lit.e) coroborate cu cele ale alin.(7) lit.c), respectiv art.175 din O.U.G. nr. 57/2019 privind Codul administrativ, cu modificările și completările ulterioare,

în conformitate cu prevederile art. 182 alin (4) cu trimitere la art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1. (1)** Se aprobă înființarea asociației denumită **ASOCIAȚIA DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**, cu denumirea prescurtată **A.D.I. M.D. SATU MARE**.

**(2)** Se aprobă asocierea **Județului Satu Mare** cu unitățile administrativ-teritoriale: Municipiul Satu Mare, Municipiul Carei, Orașul Negrești-Oaș, Orașul Tășnad, Orașul Livada, Orașul Ardud, Comuna Acâş, Comuna Agriș, Comuna Andrid, Comuna Apa, Comuna Bătarci, Comuna Beltiug, Comuna Berveni, Comuna Bixad, Comuna Bârsău, Comuna Bogdand, Comuna Botiz, Comuna Călineşti-Oaş, Comuna Cămărzana, Comuna Cămin, Comuna Căpleni, Comuna Căuaş, Comuna Cehal, Comuna Certeze, Comuna Ciumești, Comuna Craidorolţ, Comuna Crucişor, Comuna Culciu, Comuna Doba, Comuna Dorolţ, Comuna Foieni, Comuna Gherţa Mică, Comuna Halmeu, Comuna Hodod, Comuna Homoroade, Comuna Lazuri, Comuna Medieşu Aurit, Comuna Micula, Comuna Moftin, Comuna Odoreu, Comuna Oraşu Nou, Comuna Păuleşti, Comuna Petreşti, Comuna Pir, Comuna Pişcolt, Comuna Pomi, Comuna Porumbești, Comuna Racşa, Comuna Sanislău, Comuna Santău, Comuna Săcăşeni, Comuna Săuca, Comuna Socond, Comuna Supur, Comuna Tarna Mare, Comuna Terebeşti, Comuna Tiream, Comuna Târşolţ, Comuna Turţ, Comuna Turulung, Comuna Urziceni, Comuna Valea Vinului, Comuna Vama, Comuna Vetiș, Comuna Viile Satu Mare în cadrul **ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**.

**Art.2.** Aderarea la asociaţie se va face individual şi va fi condiţionată de existenţa unei hotărâri aprobată de Consiliul Județean Satu Mare și consiliul local al fiecărei unități administrativ-teritoriale asociate.

**Art.3**. Se aprobă Statutul **ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**, conform Anexei care face parte integrantă din prezenta hotărâre.

**Art.4.** Se împuterniceşte președintele Consiliului Județean Satu Mare, dl. Pataki Csaba, să semneze, în numele şi pe seama unității administrativ-teritoriale Statutul A.D.I. M.D. SATU MARE în forma prevăzută în anexa de la prezenta hotărâre.

**Art.5.** Cu ducerea la îndeplinire a prezentei se încredințează președintele Consiliului Județean Satu Mare, dl. Pataki Csaba, dl. Ardelean Ioan Claudiu (împuternicit conform Anexei care face parte integrantă din prezenta hotărâre), Direcția economică și Direcția dezvoltare regională din cadrul aparatului de specialitate al Consiliului Județean Satu Mare.

**Art.6.** Prezenta hotărâre se comunică: Președintelui Consiliului Județean Satu Mare, dl. Pataki Csaba dl. Ardelean Ioan Claudiu, Direcția economică și Direcției dezvoltare regională din cadrul aparatului de specialitate al Consiliului Județean Satu Mare.

## 

**Satu Mare, \_\_\_\_\_\_\_\_\_\_2023**

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

**Pataki Csaba Crasnai Mihaela Elena Ana**

Red/tehn/R.A.L./5 ex.

JUDEŢUL SATU MARE

CONSILIUL JUDEŢEAN SATU MARE

PREŞEDINTE

**Nr. \_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind asocierea Județului Satu Mare cu unitățile administrativ-teritoriale din județul Satu Mare în cadrul** **ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**

Asociația de Dezvoltare Intercomunitară pentru Managementul Deșeurilor din Județul Satu Mare se constituie în scopul înfiinţării, organizării, reglementării, exploatării, monitorizării şi gestionării în comun a unor activități din cadrul serviciului de salubrizare, pe raza de competenţă a unităţilor administrativ-teritoriale membre.

Serviciul public de salubrizare, prin complexitatea sa, poate fi gestionat mult mai bine pe o arie teritorială mai largă, care ar cuprinde un număr semnificativ de populaţie, în condiţiile în care costurile exploatării sunt mai mici atât pentru autorităţile locale, cât şi pentru utilizatori, faţă de un regim de exploatare realizat la nivelul fiecărei unităţi administrativ-teritoriale. Există un interes major pentru toate UAT-urile din județul Satu Mare de a furniza în comun activitățile principale din cadrul serviciului public de salubrizare, în mod special activitatea de eliminare prin depozitare a deșeurilor municipale. Interesul constă în principal în menţinerea la o cotă scăzută a costurilor de exploatare, datorită împărțirii la mult mai mulți utilizatori a costurilor furnizării serviciului public.

Astfel, pentru realizarea acestui obiectiv, U.A.T. Județul Satu Mare în colaborare cu U.A.T-urile de pe raza județului, au hotărât înființarea **ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE** cu denumirea prescurtată **A.D.I. M.D. SATU MARE**, în scopul gestionării mai eficiente a unor activități din cadrul serviciului de salubrizare dar și în vederea realizării unor proiecte comune de interes zonal.

Având in vedere cele de mai sus,

În temeiul prevederilor art.182 alin. (2) din Ordonanța de Urgență nr. 57/2019 privind Codul administrativ, cu modificările și completările ulterioare,

**INIȚIEZ**

**Proiectul de hotărâre privind asocierea Județului Satu Mare cu unitățile administrativ-teritoriale din județul Satu Mare în cadrul Asociației de Dezvoltare Intercomunitară pentru Managementul Deșeurilor din Județul Satu Mare** .

**INIȚIATOR**

**PREȘEDINTE**

**Pataki Csaba**

Red/tehn/M.A./5 ex.

JUDEŢUL SATU MARE

CONSILIUL JUDEŢEAN

DIRECŢIA DEZVOLTARE REGIONALĂ

**Nr. \_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind asocierea Județului Satu Mare cu unitățile administrativ-teritoriale din județul Satu Mare în cadrul ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**

Asociației de Dezvoltare Intercomunitară pentru Managementul Deșeurilor din Județul Satu Mare se constituie în scopul înfiinţării, organizării, reglementării, exploatării, monitorizării şi gestionării în comun a unor activități din cadrul serviciului de salubrizare, denumit în continuare Serviciul, pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes zonal sau regional destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului, pe baza strategiei de dezvoltare a Serviciului, denumită în continuare Strategia de dezvoltare.

Interesul comun ce stă la baza constituirii Asociaţiei este interesul general al locuitorilor de pe raza unităţilor administrativ-teritoriale membre pentru îmbunătăţirea calităţii Serviciului, în condiţiile unor tarife care să respecte limitele de suportabilitate ale populaţiei şi principiul "poluatorul plăteşte", atingerea şi respectarea standardelor europene privind protecţia mediului, precum şi creşterea capacităţii de atragere a fondurilor pentru finanţarea investiţiilor necesare în infrastructura tehnico-edilitară aferentă Serviciului.

Serviciul public de salubrizare, prin complexitatea sa, poate fi gestionat mult mai bine pe o arie teritorială mai largă, care ar cuprinde un număr semnificativ de populaţie, în condiţiile în care costurile exploatării sunt mai mici atât pentru autorităţile locale, cât şi pentru utilizatori, faţă de un regim de exploatare realizat la nivelul fiecărei unităţi administrativ-teritoriale. Există un interes major pentru toate UAT-urile din județul Satu Mare de a furniza în comun activitățile principale din cadrul serviciului public de salubrizare, în mod special activitatea de eliminare prin depozitare a deșeurilor municipale. Interesul constă în principal în menţinerea la o cotă scăzută a costurilor de exploatare, datorită împărțirii la mult mai mulți utilizatori a costurilor furnizării serviciului public; dar și pentru activitatea de depozitare prin intermediul asociației; dar și reglementarea activității de depozitare în mod unitar la toate U.A.T-urile partenere prin: contract, caiet de sarcini, regulament, indicatori de performanță, cât și aplicarea de tarife egale pentru toate municipiile, orașele și comunele din județul Satu Mare.

Având în vedere Dovada disponibilității denumirii nr. 210049/13.11.2023, eliberată de Ministerul Justiției, Serviciul Relații cu Publicul, prin care atestă că denumirea propusă **ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE** este disponibilă și în conformitate cu dispozițiile art 7, alin (1) și alin (3) din Legea 101/2006 a serviciului de salubrizare a localităţilor, cu modificările şi completările ulterioare, U.A.T. Județul Satu Mare poate avea competenţe cu privire la înfiinţarea, organizarea, gestionarea şicoordonarea sistemelor de management integrat al deşeurilor, astfel acesta ia inițiativa pentru facilitarea activității unităţilor administrativ-teritoriale din județul Satu Mare, privind serviciul public de salubrizare, prin înființarea **ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE** cu denumirea prescurtată **A.D.I. M.D. SATU MARE**;

Ținând cont de prevederile art.1 alin.(1) lit.j) din O.U.G. nr.90/2023 pentru aprobarea unor măsuri de reducere a cheltuielilor bugetare pe anul 2023 în vederea încadrării în ținta de deficit bugetar asumată prin Programul de convergență, precum și pentru modificarea și completarea unor acte normative, conform cărora sunt exceptate de la restrictiile de plati cele care privesc asociațiile de dezvoltare intercomunitară;

În aceste condiții, se impune asocierea U.A.T. Județul Satu Mare cu toate unitățile administrativ-teritoriale din județul Satu Mare și înființarea unei asociații de dezvoltare intercomunitare cu statut de utilitate publică de drept în vederea gestionării în comun a activitatii de eliminare a deșeurilor municipale prin depozitare din cadrul serviciului public de salubrizare;

În conformitate cu prevederile ale art.6 alin.(2) din O.G. nr.26/2000 cu privire la asociaţii şi fundaţii, cu modificările şi completările ulterioare,

*,,(2) Statutul cuprinde, sub sancțiunea nulității absolute:*

***a)****datele de identificare ale membrilor asociați: numele, prenumele, codul numeric personal, seria și numărul actului de identitate pentru persoanele fizice, denumirea și codul de identificare fiscală ale persoanei juridice asociate și, după caz, domiciliul sau reședința ori adresa sediului social;*

***b)****exprimarea voinței de asociere și precizarea scopului și a obiectivelor asociației;*

***c)****denumirea asociației;*

***d)****sediul asociației;*

***e)****durata de funcționare a asociației - pe termen determinat, cu indicarea expresă a termenului, sau, după caz, pe termen nedeterminat;*

***f)****patrimoniul inițial al asociației; activul patrimonial este alcătuit din aportul în natură și/sau în bani al asociaților, în cazul aportului în natură, constând în bunuri imobile, forma autentică a statutului este obligatorie;*

***g)****componența nominală a celor dintâi organe de conducere, administrare și control ale asociației;*

***h)****persoana sau, după caz, persoanele împuternicite să desfășoare procedura de dobândire a personalității juridice;*

***i)****modul de dobândire și de pierdere a calității de asociat;*

***j)****drepturile și obligațiile asociaților;*

***k)****categoriile de resurse patrimoniale ale asociației;*

***l)****atribuțiile organelor de conducere, administrare și control ale asociației;*

***m)****destinația bunurilor, în cazul dizolvării asociației, cu respectarea dispozițiilor art. 60;*

***n)****semnăturile membrilor asociați.”*

Pentru aspectele prezentate mai sus și luând în considerare prevederile:

- O.G. nr.26/2000 cu privire la asociaţii şi fundaţii, cu modificările şi completările ulterioare;

-art.10 alin.(1), (2),(3), (8) şi (9) din Legea nr.51/2006 a serviciilor comunitare de utilităţi publice, cu modificările şi completările ulterioare,

-art.6 alin.(1) lit.d) din Legea nr.101/2006 a serviciului de salubrizare a localităţilor, cu modificările şi completările ulterioare,

- prevederile art. 5 lit.i), art.89 alin.(1) și alin.(2), art.90 alin.(1), art.91, art.92 alin.(1) și alin.(2) lit.c) , art.173 alin.(1) lit. d) coroborate cu cele ale alin.(5) lit.m) și alin.(1) lit.e) coroborate cu cele ale alin.(7) lit.c), respectiv art.175,

-art. 1 alin. (1) lit. j) din O.U.G. nr. 90/2023 pentru aprobarea unor măsuri de reducere a cheltuielilor bugetare pe anul 2023 în vederea încadrării în ținta de deficit bugetar asumată prin Programul de convergență, precum și pentru modificarea și completarea unor acte normative.

Având în vedere cele de mai sus, în temeiul prevederilor art.182. alin. (4) coroborate cu cele ale art. 136 alin. (8) lit. b) și alin. (10) din Ordonanța de urgență nr.57/2019 privind Codul administrativ, cu modificările și completările ulterioare, **considerăm oportună și legală adoptarea** **Proiectului de hotărâre privind asocierea Județului Satu Mare cu unitățile administrativ-teritoriale din județul Satu Mare în cadrul ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**.

**Director executiv, Șef Serviciu Monitorizare,**

**Ștern Felicia Cristina Roman Luminița Liliana**

**Vizat juridic,**

**Roatiș Alina–Ligia**

Red. Tehn. MAM./Exemplare 5